Nadat ek soortvan omgekrap was na ek die video wat Johnny wou he ek moes kyk, gekyk het, het ek die volgende opgestel. Daar is eintlik so baie wat ek wil se oor hierdie onderwerp, maar ek het die "kortverhaal" so kort as moontlik probeer hou, dat dit nie vervelig word nie:
Gal 3:16 Nou is aan Abraham die beloftes toegesê en aan sy saad. Hy sê nie: En aan die sade, asof dit op baie sien nie, maar op een: En aan jou saad, dit is Christus.
Waarom gee God vir ons hierdie verhaal in die Bybel? Paulus verduidelik vir ons dit is simbolies en het ook n ander betekenis!
Ons sien Ismael verteenwoordig die verbond wat by die berg Sinai gemaak is, kom ons gaan kyk bietjie na hierbie verbond:
Exo 19:4 Julle het self gesien wat Ek aan die Egiptenaars gedoen het, en dat Ek julle op arendsvlerke gedra en julle na My toe gebring het.
Exo 19:8 Toe antwoord die hele volk eenparig en sê: Alles wat die HERE gespreek het, sal ons doen. En Moses het die woorde van die volk aan die HERE oorgebring.
Jer 31:32 nie soos die verbond wat Ek met hulle vaders gesluit het op dié dag toe Ek hulle hand gegryp het om hulle uit Egipteland uit te lei nie—my verbond wat húlle verbreek het, alhoewel Ék gebieder oor hulle was, spreek die HERE.
Jer 31:33 Maar dit is die verbond wat Ek ná dié dae met die huis van Israel sal sluit, spreek die HERE: Ek gee my wet in hulle binneste en skrywe dit op hulle hart; en Ek sal vir hulle ‘n God wees, en hulle sal vir My ‘n volk wees.
So wat het verander aan die verbond? Nie of die wet geonderhou moet word nie, net die plek waar die wet geskryf sal wees!!
Rom 10:3 Want omdat hulle die geregtigheid van God nie ken nie en hulle eie geregtigheid probeer oprig, het hulle hul aan die geregtigheid van God nie onderwerp nie.
Abraham het probeer om deur sy eie werke Verlossing vir die wereld te bring, nes die Israeliete die wet van God probeer hou het deur hul eie werke, en nes die Jode van Paulus se tyd hul eie geregtigheid probeer oprig het!
Paulus verstaan hierdie 2 verbonde en hy se hulle is nie deel van hierdie verbond onder die slavin nie, maar hy se die Jode / Israeliete van sy dag is wel!!
Hoekom nie? Want die Jode sal kinders van Isak wees! En die Jode van sy dag is nie werklik deel van die nuwe verbond nie!
Jy sien, jy is nie n Jood of deel van Israel as jy so gebore is nie, jy word deel van Israel wanneer jy Jesus aanneem alleenlik!
Rom 2:29 maar hy is ‘n Jood wat dit in die verborgene is, en besnydenis is dié van die hart, in die gees, nie na die letter nie. Sy lof is nie uit mense nie, maar uit God.
Ek sien jy haal ook die vers aan wat so baie blankes aanhaal wat deel is van die Nuwe Israel visie naamlik "....hulle het die duiwel as vader.....". Jammer HH, maar ek dink nie jy verstaan Israel, die Jode of enigsins God se verbond met Abraham nie.
Ek stel voor jy gaan besoek Professor Johan Malan se webtuiste. Daar is oneindig Woordgebaseerde lering oor Israel en al jou vrae sal daar beantwoord word.
Johnny, HH het slegs uit die Woord van God aangehaal hierso. As hy die Ou Testament gekwoteer het, het hy die Nuwe Testament aangehaal wat verduidelik wat die ou Testament bedoel het sodat daar GEEN onsekerheid in die interpretasie daarvan kan wees nie. GEEN.
Dan bring jy 'n Israel Visie-ding op ala Julius wat Niks te doen het met die relefansie van die vers nie, omdat hy in konteks gebruik word vir 'n verandering....
Genesis 17:20 Ook wat Ismael aangaan, het Ek jou verhoor. Kyk, Ek seën hom en maak hom vrugbaar en vermeerder hom buitengewoon. Twaalf vorste sal hy verwek, en Ek sal hom ‘n groot nasie maak.
Genesis 17:21 Maar my verbond sal Ek oprig met Isak wat Sara vir jou anderjaar op hierdie tyd sal baar.
Hierdie is werklik 'n baie moeilike onderwerp om te bespreek, en selfs nog moeiliker om agter die kap van die byl te kom.
Ek het gisteraand 'n boek gelees van 'n baie bekende gelowige in SA en sal graag soos ek kans kry aanhaal wat sy opinie hieroor is.
Ek dink ons almal stem saam dat God wel 'n verbond gesluit het met Abraham. 'n fisiese verbond. God het aan hulle 'n land van hul eie gegee.
Ek glo ons almal stem saam dat Jesus as verlosser vir ons almal opgetree het, natuurlik eers vir die Jode, maar omdat hulle verhard was(vir 'n baie goeie rede), is die verlossing aan almal geoffer.
Volgens die persoon was slegs 'n klein deel van die Jode verhard. Met een doel, en dit is sodat die Jode nie die ware Messias kon erken nie. Slegs na die kruisdood is die verharding weggeneem en die verlossing beskikbaar vir almal.
Ek het hier 'n baie verkorte weergawe hier geplaas, sonder enige verwysings uit Bybel, sal graag as ek kans kry meer in diepte hier wil ingaan.
Jy sien, uit my eie krag kan ek dit nie doen nie, daarom raadpleeg ek mense wat baie meer kennis as ek het. Ek verhef nie myself hier op die forum asof ek alles weet soos jy en jy alleen nie. Julle kommentaar oor ons videos se alles. Julle is die nie eerste of die laaste wat my leraars en ons gemeente sal verkleineer hier op die forum nie. Daar was al baie voor julle. Gelukkig kan ek my beroem op die volgende:
Een van hierdie twee stellings is 'n leun, Johnny. In jou eerste stelling vertrou jy op God en op in jou tweede stelling vertrou jy op mense....Watter een van die twee was 'n leun? Sien, jy is nou in 'n situasie. Altwee kan nie die waarheid wees nie. As jy sê jou tweede stelling is nie 'n leun nie, dan is jou eerste stelling 'n leun, want jou twee stellings is direk teenoorgesteld.
Ag Ben.....julle SDA's is baie glad met die bek om met stellings en woorde te speel. Kyk vir 'n slag wat God te se het oor Sy land (Israel) en Sy volk (Jode) sodat jy kan wys word.
Inteendeel, die HELE Galasiers 3 verduidelik dit ook aan die Galasiers wat nog aan die fisiese Israel vasgeklou het, soos Johnny.
Gen 12:3 En Ek sal seën diegene wat jou seën, en hom vervloek wat jou vervloek; en in jou sal al die geslagte van die aarde geseën word.
Gen 26:4 En Ek sal jou nageslag vermeerder soos die sterre van die hemel en aan jou nageslag al hierdie lande gee, en in jou nageslag sal al die nasies van die aarde geseën word;
Dis gaan nou oor 'n geestelike Israel, nie 'n fisiese Israel nie. Deur nog in 'n vleeslike, fisiese Israel te glo soos die Galasiers is on "fools" volgens Paulus.....